《送程傅叟赴官临海》
宋代·陈谦

金华仙伯歌襦久，休父仍孙敛版迟。
堂下言高鬷蔑恶，官中事了傅咸痴。
苦心才睹千年余，垂翅新翻六月池。
接淅中山听余令，徵黄敕使立多时。

作者简介：（1144—1216）宋温州永嘉人，字益之，号易庵。傅良从弟。孝宗乾道八年进士。官枢密院编修。尝陈中兴五事。光宗宁宗间，历通判江州，成都府路提点刑狱、司农少卿等官。金兵深入，以宝谟阁待制副宣抚江西、湖北。早有隽声，后因依附韩侂胄，为士论所薄。有《易庵集》等。